Inspectorii vamali având suspiciuni privind nerespectarea regimului bateriilor și acumulatorilor au solicitat sprijinul comisarilor Gărzii Naționale de Mediu – pentru verificarea unui transport din China care conținea baterii de mari dimensiuni pentru panouri fotovoltaice.
Ca urmare a cooperării dintre cele două autorități, punerea în liberă circulație a respectivelor bunuri a fost suspendă și ulterior interzisă, motivul fiind aceala că importatorul nu era înregistrat în Registrul național al producătorilor și importatorilor de baterii și acumulatori.
Menționăm că introducerea pe piață a bateriilor și acumulatorilor se realizează numai de către producătorii înregistrați în Registrul național al producătorilor și importatorilor de baterii și acumulatori gestionat de către Ministerul Mediului, Apelor și Pădurilor prin intermediul Agenției Naționale pentru Protecția Mediului.